For femte år i træk står Kirk Gallery i Aalborg, bag at der i de næste måneder bliver lavet en række spektakulære gavlmalerier i Aalborg.

På den store gavl ved Gabriels fabrik på Hjulmagervej er det den hollandske kunstnerduo TelmoMiel, der svinger penslerne og giver deres bidrag til kunstneriske oplevelser for aalborggenserne, når de bevæger sig rundt i deres bymiljø. Det aktuelle kunstværk handler om, at vi ikke skal være så nervøse for ikke at lave noget. - Mennesker i vore dage er bange for at spilde tid. De kigger hele tiden på telefonen, og alting skal tjekkes med det samme, alle e-mailene, du er nødt til at være i kontakt med verden hele dagen, siger Miel Krutzmann. ThelmoMiel har tidligere lavet store værker en række andre steder i udlandet og er blandt de mest anerkendte street-art kunstnere på verdensscenen. Kunstværket i Aalborg skal inspirere til at man husker at spilde tiden og ikke altid have travlt. Jeg tror, at folk ser afslapning og ikke at gøre noget med sin tid, som et spild,men det er det faktisk ikke, lyder det fra den hollandske kunstnerduo.